കഴിഞ്ഞ ജൂൺ 4നാണ് 16,500 ന് അടുത്ത് വിലയുള്ള സാംസങ്ങ് ഗ്യാലക്സി എ5 ടെക്നോപാർക്കിലെ ഒരു കമ്പനി ജീവനക്കാരനായ പ്രവീൺ ഓഡർ ചെയ്യുന്നത് . ഓഡർ പ്ലേസ് ചെയ്തത് മുതൽ ഡെലിവറി സമയം വരെ കൃത്യമായി ആമസോണിൽ നിന്നും സന്ദേശങ്ങളും ലഭിച്ചിരുന്നു . ബുധനാഴ്ചയോടെയാണ് ഫോൺ ഡെലിവറി ചെയ്തത് . എന്നാൽ ആമസോണിൻറെ കവർ പൊളിച്ച് അതിലുള്ള ഗ്യാലക്സി ഫോണിൻറെ കവർ പൊളിച്ച പ്രവീണിന് ലഭിച്ചത് 2 കല്ലുകൾ . ഒപ്പം ചാർജറും . കൃത്യമായി സീൽ ചെയ്ത രീതിയിലായിരിന്നു സാംസങ്ങ് ഫോൺ ബോക്സ് എന്ന് പ്രവീൺ പറയുന്നു . ഇത് സംബന്ധിച്ച് ആമസോണിൻറെ കസ്റ്റമർ കെയറുമായി ബന്ധപ്പെട്ടപ്പോൾ പരിഹാരം കാണാം എന്ന് പറഞ്ഞെന്ന് പ്രവീൺ പറഞ്ഞു . എന്നാൽ നിയമനടപടികൾ ആലോചിക്കുന്നതായി പ്രവീൺ asianetnews . tv യോട് പറഞ്ഞു .